Príloha č. 1 - Opis predmetu zákazky

1. Predmetom zákazky je zabezpečenie odberu, prepravy a spracovanie ostatného odpadu kat. číslo a 19 01 12 (škvara).  Súčasťou predmetu zákazky je preprava, zhodnocovanie a/alebo zneškodňovanie odpadu, vrátane všetkých súvisiacich služieb.
2. Množstvo odobraného a uskladneného odpadu: Škvara: 17 500,00 ton.
3. Predpokladaná hodnota zákazky: Škvara: 896 875,00 EUR bez DPH.
4. Lehota odberu odpadu : 6 mesiacov od nadobudnutia účinnosti zmluvy.
5. Miesto odberu odpadu: ZEVO Vlčie hrdlo 72, 821 07 Bratislava
6. Minimálne požiadavky na predmet zákazky – špecifikácia predmetu zákazky:

Technická špecifikácia:

Škvara:

V zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov ide o nebezpečný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU.

Kategória odpadu – O, katalógové číslo odpadu : 19 01 12 – Popol a škvara iné ako uvedené v 19 01 11.

Škvara pri spaľovaní komunálneho odpadu vzniká pri nepretržitej prevádzke dvoch kotlov Martin GMBH, priebežne počas 24 hodín. Množstvo škvary je závislé nominálnych parametrov a výkonov kotlov počas prevádzky. Prevádzka ZEVO Bratislava je nepretržitá s dvomi plánovanými odstávkami za rok, (jarná a jesenná). Množstvo škvary , ktoré vznikne za rok je cca 35 000 ton za rok. Škvara je z kotlov kontinuálne dopravovaná dopravníkmi do zásobníka škvary. Škvara zo zásobníka škvary je nakladaná drapákovým žeriavom na triediacu linku škvary, kde sa so škvary separujú železné kovy, farebné kovy a sklo. V prípade poruchy triediacej linky je nutné odoberať škvaru bez separácie, s neodstráneným materiálmi.

Škvaru je nutné odoberať v každý pracovný deň, pondelok až piatok, výnimočne v sobotu podľa uloženého množstva v zásobníku škvary.

Čas odoberania:

* od 6:00 - 13:30 hod. - (pondelok až piatok),
* od 6:00 – 11:00 hod. - (sobota).

Minimálne množstvo vývozu v pracovné dni cez týždeň je 120 ton za zmenu.

Minimálne množstvo vývozu v sobotu je podľa množstva v zásobníku škvary (môže byť menej ako 120 ton).

Nakladanie jedného auta cca 25 ton cez triediacu linku škvary trvá cca 45 min.

Je to proces, kde žeriavnik nakladá škvaru do triediacej linky, kde prichádza k separácii železných kovov, skla a farebných kovov a čistá škvara sa dopravuje systémom pásových dopravníkov na nákladné auto.

Nakladanie jedného auta cca 25 ton škvary bez použitia separácie na linke škvary trvá cca 15 min.

Odber odpadu a všetky s tým súvisiace činnosti musia byť vykonané v zmysle zákona č. 124/2006 Z. z. o BOZP.

Odpad musí byť pred uložením na skládku preukázateľne upravený v zmysle zákona č. 79/2015 Z. z. o odpadoch v znení neskorších predpisov.